فرانسا پرزیدنتی امانوئل ماکرون تاریخی نوتردام کیلسه‌سینده باش وئرن یانغینلا علاقه‌دار تلفونلا دانیشدیغی کاتولیک عالمین روحانی لیدری پاپ فرانسیسی فرانسایا دعوت ائتدینی سؤیله‌دی.
ماکرون تاریخی نوتردام کیلسه‌سینده باش وئرن یانغینی سؤن‌دورن اطفائیه مامورلارینی الیزه ساراییندا قبول ائدیب.
ماکرون پاپ فرانسیس ایله تلفون دانیشیغیندان سونرا اونو اؤلکه‌یه دعوت ائتدیگینی و اویغون زاماندا گله جگینی بیلدیریب.
ماکرون یانغین سؤندورمه بریقاداسینا دا مراجعت ائده‌رک، "یانغینی سؤن‌دورمک مسئله سینده جدی تهلوکه ایله قارشیلاشدینیز، تشککور ائدیرم. سیزی ایزله‌ین فرانسا و بوتون دونیایا نومونه اولدونوز" دئییب.
قئید ائدک کی، واتیکان، نوتردامی "خریستیانلیغین فرانسا‌داکی سیموولو" اولا‌راق قبول ائدیر.
خاطیرلاداق کی، پاریس-ین سیمووللاریندان‌ بیری ساییلان نوتردام کیلسه‌سینده یانغین آوریلین 15-ده یئرلی واختلا ساعات 18:50-ده باشلاییب و تقریباً 9 ساعتا یاخین داوام ائدیب. حادثه‌نین کیلسه‌نین دامیندا آپاریلان برپا ایشلریندن قایناقلاندیغی احتیمال اولونور.
